Exqrch/javanese-Komodo-pixelgpt huggingface dataset:
"Artikel utama: Mundhaké lumahing sagara" Dhuwuré lumahing sagara
Nalika atmosfer menghangat, lapisan lumah lautan uga bakal menghangat, saéngga volumenya bakal membesar lan menaikkan tinggi lumah laut
Pamanasan uga bakal mencairkan akèh ès di kutub, mligi sakiwa-tengené Grunlan, kang luwih memperbanyak volume air di laut.
Tinggi muka laut di seluruh donya wis mundhak 10 – 25 cm (4-10 inchi) selama abad ke-20, lan para èlmuwan IPCC memprediksi paningkatan luwih lanjut 9 – 88 cm (4-35 inchi) ing abad ke-21
Owah-owahan dhuwuring banyu sagara bakal mengaruhi banget kauripan ing laladan pasisir
Mundhaking banyu 100 cm (40 inchi) bakal ngèremaké 6 persèn laladan Walanda, 17,5 persèn laladan Bangladesh, lan akèh pulo-pulo
Erosi saka tebing, pasisir, lan bukit pasir bakal mundhak
Nalika dhuwuré sagara ngancik lumahing sungapan kali, banjir akibat banyu pasang bakal mundhak ing dharatan
Nagara-nagara sugih bakal ngentèkaké dhuwit kang akèh banget kanggo nglindhungi laladan pasisirné, déné nagara-nagara mlarat manawa mung bisa evakuasi saka laladan pasisir
Bahkan mundhakingn banyu sagara bakal mengaruhi ékosistem pasisir
Mundhaking banyu 50 cm (20 inchi) bakal ngèremaké saparo saka rawa-rawa pasisir ing Amérikah Sarékat
Rawa-rawa anyar uga bakal kawangun, nanging ora ing area kutha lan laladan kang wis diyasa
Mundhaké banyu sagara iki bakal nutupi sapérangan gedhé "Florida Everglades"
Wong-wong manawa nganggep yèn Bumi kang anget bakal ngasilaké luwih akèh pangan saka sadurungé, nanging bab iki sakbeneré ora padha ing sawatara panggonan
Pérangan kidul Kanadha, minangka conto, manawa bakal éntuk kauntungan saka luwih dhuwuré curah udan lan luwih suwéné mangsa tandur
Suwaliké, lahan tetanèn tropis kang rada cengkar ing sawatara pérangan Afrika manawa ora bisa tuwuh
Laladan tetanèn ara-ara kang migunakaké banyu irigasi saka gunung-gunung kang adoh bisa mendherita yèn "snowpack" (kumpulan salju) mangsa adhem berfungsi minangka reservoir alami, bakal nyair sadurungé pucuk mangsa tandur
Tuwuhan pangan lan alas bisa ngalami serangan ama lan lelara kang luwih hébat
Kéwan lan tetuwuhan dadi makluk urip kang angèl uwal saka èfèk pamanasan iki amarga sapérangan gedhé lahan wis dikuwasani manungsa
Sajeroning pamanasan global, kéwan cenderung nglakoni migrasi menyang kutub utawa menyang dhuwur pagunungan
Tuwuhan bakal ngowahi arah patuwuhané, golèk laladan anyar amarga habitat lawasé dadi panas
Nanging, pangyasa manungsa bakal ngalang-alangi papindahan iki
Spesies-spésies kang migrasi ngalor utawa ngidul kang kalangan déning kutha-kutha utawa lahan-lahan tetanèn manawa bakal mati
Sawetara jinis spésies kang ora mampu kanthi rikat pindhah panggonan nuju kutub manawa uga bakal musna
Ing donya kang anget, para èlmuwan mredhiksi yèn luwih akèh wong kang kena lelara utawa mati amarga stress panas
Wabah lelara kang biyasa tinemu ing laladan tropis, kaya lelara kang diakibataké lemut lan kéwan kang nggawa lelara liyané, bakal tansaya ngambra-ambra amarga kéwan mau bisa rpindah menyang laladan kang sadurungé krasa adhem
Wektu iki, 45 persèn kang ndunungi donya manggon ing laladan kang akèh lemuté saéngga bisa dicakot lemut kang nggawa parasit malaria; persentase iku bakal mundhak dadi 60 persèn yèn suhu hawa mundhak
Lelara-lelara tropis liyané uga bisa nyebar kaya malaria, demam dengue, demam kuning, lan "encephalitis"
Para èlmuwan uga mredhiksi mundhaké insiden alergi lan lelara nafas amarga hawa kang luwih anget bakal nambah polutan, spora mold lan serbuk sari Pengendalian pemanasan global
Konsumsi total bahan bakar fosil ing donya mundhak kanthi 1 persèn per-taun.
Langkah-langkah kang dilakokaké utawa kang lagi dadi diskusi wektu iki ora ana kang bisa nyegah pamanasan global ing mangsa ngarep
Tantangan kang ana wektu iki yaiku ngatasi èfèk kang timbul sinambi nglkokaké langkah-langkah kanggo nyegah tansaya owahé iklim ing mangsa ngarep
Karusakan kang parah bisa diatasi kanthi warna-warna cara
Laladan pasisir bisa dilindhungi nganggo tanggul kanggo nyegah mlebuné banyu sagara
Cara liyané, pamaréntah bisa mbantu populasi ing pasisir kanggo pindhah menyang laladan kang luwih dhuwur
Sawetara nagara, kaya Amérikah Sarékat, bisa nylametaké tuwuhan lan kéwan kanthi tetep njaga koridor (jalur) habitaté, ngosongaké tanah kang durung diyasa saka kidul mengalor
Spesies-spésies bisa kanthi alon-alon pindhah sadawaning koridor iki kanggo nuju menyang habitat kang luwih adhem
Ana loro pendekatan utama kanggo ngerèm tansaya tambahé gas omah kaca
Sepisan, nyegah karbon dioksida diculké menyang atmosfer kanthi nyimpen gas mau utawa komponèn karbon-né ing panggonan liya
Cara iki ingaran "carbon sequestration" (ngilangaké karbon)
Kaloro, ngurangi prodhuksi gas omah kaca
Cara kang paling gampang kanggo ngilangaké karbon dioksida ing udara yaiku kanthi miara wit-witan lan nandur tuwuhan luwih akèh manèh
Wit-witan, mligi kang anom lan rikat tuwuh, nyerep karbon dioksida kang akèh banget, mecah liwat fotosintesis, lan nyimpen karbon sajeroning kayuné
Ing saindhenging donya, tingkat perambahan alas wis ngancik level kang mutawatiri
Ing sakèhing wewengkon, tuwuhan kang tuwuh manêh sithik banget amarga lemah kèlangan kasuburané nalika diowahi kanggo kagunan kang liya, kaya kanggo lahan tetanèn utawa pangyasa omah
Langkah kanggo ngatasi bab iki yaiku kanthi reboisasi kang duwé peran sajeroning ngurangi tansaya tambahé gas omah kaca
Gas karbon dioksida uga bisa diilangaké kanthi langsung
Carané kanthi nyuntikaké (nginjèksi) gas mau menyang sumur-sumur lenga kanggo nyurung supaya lenga bumi metu saka jero lemah (delengen "Enhanced Oil Recovery")
Injeksi uga bisa dilakokaké kanggo ngisolasi gas iki ing jero lemah kaya sajeroning sumur lenga, lapisan batubara utawa aquifer
Bab iki wis dilakokaké ing salah siji anjungan pangeboran lepas pasisir Nurwègen, yaiku karbon dioksida kang kagawa menyang lumah bebarengan karo gas alam dicekel lan disuntikaké manèh menyang aquifer saéngga ora bisa bali menyang lumah
Salah siji sumber panyumbang karbon dioksida yaiku pangobong bahan bakar fosil
Panggunaan bahan bakar fosil miwiti mundhak pesat wiwit révolusi indhustri ing abad angka 18
Ing wektu iku, batubara dadi sumber ènergi dominan kanggo sabanjuré diganti déning lenga patra ing tengah abad angka 19
Ing abad angka 20, ènergi gas wiwit biyasa digunakaké ing donya minangka sumber ènergi
Owah-owahan trèn panggunaan bahan bakar fosil iki sakbeneré kanthi ora langsung wis ngurangi jumlah karbon dioksida kang diculké menyang udara, amarga gas nglepasaké karbon dioksida luwih sethithik tinimbang lenga, apamanèh yèn dibandhingaké karo batubara
Sanajan mangkono, panggunaan ènergi kang bisa dinyaraké lan ènergi nuklir luwih ngurangi palepasan karbon dioksida menyang udara
Energi nuklir, sanadyan kontroversial amarga alasan kaslametan lan limbahé kang mbebayani, malah ora ngeculké karbon dioksida babar pisan
"Artikel utama: Protokol Kyoto" Pasetujon internasional
Kerjasama internasional diperlokaké kanggo nyuksèsaké pangurangan gas-gas omah kaca.
Ing taun 1992, sajeroning Earth Summit di Rio de Janeiro, Brasil, 150 nagara ngucapaké ikrar kanggo ngadhepi masalah gas omah kaca lan setuju kanggo nerjemahaké ancas iki sajeroning sawijining prajanjèn kang ngiket
Ing taun 1997 ing Jepang, 160 nagara ngrumusaké pasetujon kang luwih kuwat kang misuwur minangka Protokol Kyoto
Prajanjèn iki, kang durung diimplementasèkaké, nyeru marang 38 nagara-nagara indhustri kang duwé persentase gedhé dhéwé sajeroning bab ngeculaké gas-gas omah kaca supaya ngurangi emisi nganti tekan tingkat 5 persèn sangisoré emisi taun 1990
Pangurangan iki kudu bisa digayuh paling ora taun 2012
Wiwitané, Amérikah Sarékat ngajokaké dhiri kanggo nglakoni pamotongan kang luwih ambisius, njanjèkaké pangurangan emisi nganti 7 persèn sangisoré tingkat taun 1990; Uni Éropa, kang péngin prajanjèn kang luwih keras, nduwé komitmen 8 persèn; lan Jepang 6 persèn
Sisa 122 nagara liyané, sapérangan gedhé nagara tumuwuh, ora dijaluk kanggo mènèhi komitmen sajeroning pangurangan emisi gas
Nanging, ing taun 2001, Présidhèn Amérikah Sarékat kang nyar, George W
Bush mbiwara yèn prajanjèn kanggo pangurangan karbon dioksida mau perlu béya kang gedhé banget
Dhèwèké uga sélak yèn nyatakaké yèn nagara-nagara tumuwuh ora dibebani persyaratan pangurangan karbon dioksida iki
Kyoto Protokol ora ana prabawané apa-apa yèn nagara-nagara indhustri kang tanggung jawab nyumbang 55 persèn emisi gas omah kaca ing taun 1990 ora ngratifikasi
Persyaratan iku kasil dipenuhi nalika taun 2004, Présidhèn Ruslan Vladimir Putin ngratifikasi prajanjèn iki, mènèhi dalan kanggo lumakuné prajanjèn iki wiwit 16 Fèbruari 2005
Akèh wong kang ngritik Protokol Kyoto kurang kuwat
Malah yèn prajanjèn iki ditindakaké rikat-rikat lumaku, mung bakal ngurangi sethithik panambahan konsèntrasi gas-gas omah kaca ing atmosfer
Sawijining tindhakan kang keras bakal diperlokaké mengkoné, mligi amarga nagara-nagara tumuwuh kang dikecualèkaké saka prajanjèn iki bakal ngasilaké separuh saka emisi gas omah kaca ing 2035
Penentang protokol iki duwé posisi kang kuwat banget
Penolakan marang prajanjèn iki ing Amérikah Sarékat mligi diandharaké déning indhustri lenga, indhustri batubara lan perusahaan-perusahaan liyané kang produksinya tergantung marang bahan bakar fosil
Para penentang iki ngeklaim yèn biaya ékonomi kang diperlokaké kanggo melaksanakan Protokol Kyoto bisa ngancik 300 milyar dollar AS, mligi disebabkan déning biaya ènergi
Suwaliké pendhukung Protokol Kyoto percaya yèn biaya kang diperlokaké mung sebesar 88 milyar dollar AS lan bisa luwih kurang lagi sarta dibalèkaké dalam wujud penghematan uang sawisé ngowahi ke peralatan, kendaraan, lan prosès indhustri kang luwih effisien
Ing sawijining nagara kanthi kawicaksanan lingkungan kang ketat, ékonominé bisa terus tuwuh sanadyan warna-warna polusi wis dikurangi
Nanging mbatesi emisi karbon dioksida kabukti angèl dilakoni
Minangka conto, Walanda, nagara industrialis gedhé kang uga pelopor lingkungan, wis kasil ngatasi warna-warna polusi nanging gagal kanggo nggayuh target sajeroning ngurangi produksi karbon dioksida
Sawisé taun 1997, para perwakilan saka penandatangan Protokol Kyoto bertemu kanthi reguler kanggo negoisasii isu-isu kang durung rampung kaya paugeran, métodhe lan pinalti kang wajib diterapaké ing saben nagara kanggo ngerèm emisi gas omah kaca
Para negoisator ngrancang sistem yèn sawijining nagara kang duwé program ngresiki hawa kang sukses bisa njupuk kauntungan kanthi ngedol hak polusi kang ora digunakan menyang nagara liya
Sistem iki diarani dagang karbon
Minangka conto, nagara kang angèl ngundhakaké kasilé, kaya déné Walanda, bisa tuku krèdhit polusi ing pasar, kang bisa dituku kanthi béya kang luwih murah
Ruslan, minangka nagara kang éntuk kauntungan yèn sistem iki ditrapakaké
Ing taun 1990, ékonomi Ruslan payah banget lan emisi gas omah kacané dhuwur banget
Amarga sabanjuré Ruslan kasil motong emisiné punjul 5 persèn sangisoré tingkat 1990, Ruslan ana ing posisi kanggo ngedol krèdhit emisi menyang nagara-nagara indhustri liyané, mligi kang ana ing Uni Éropa.
Génré musik Genre musik utawa ilèn musik, iku panglompokan musik miturut kamèmperan siji lan sijiné
Musik uga bisa diklompokaké miturut kriteria liya, upamané miturut géografi
Sawijining génré bisa didhefinisèkaké déning tèhnik musik, gaya, kontèks, lan téma musik
Musik klasik lumrahé ngrujuk marang musik klasik Éropah, nanging kala-kala uga marang musik klasik Pèrsi, India, lan liya-liyané
Musik klasik Éropah dhéw dumadi saka sawatara kalamangsa, ing antarané barok, klasik, lan romantik
Gospel iku génré kang didominasi déning vokal lan lumrahé duwé téma Kristen
Sawetara subgenre-né yaiku "contemporary gospel" lan "urban contemporary gospel"
Ing Indonésia, musik gospel akèh dipopulèraké déning musisi kaya Franky Sihombing, Giving My Best, Nikita, True Worshippers lsp
Jazz iku jinis musik kang tuwuh saka panggabungan blues, ragtime, lan musik Éropah, mligi musik band
Sawetara subgénré jazz yaiku Dixieland, swing, bebop, hard bop, cool jazz, free jazz, jazz fusion, smooth jazz, lan CafJazz
Musik Amérika latin kalebu musik saka Mèksiko, Amérika Tengah, Amérika Kidul, lan Karibia
Blues asalé saka masarakat Afro-Amérika sing tuwuh saka musik Afrika Kulon
Jinis iki banjur mengaruhi akèh génré musik pop wektu iki, kalebu ragtime, jazz, big band, rhythm and blues, rock and roll, country, lan musik pop
Rhythm and blues iku jeneng musik tradhisional masarakat Afro-Amérika, yaiku musik pop kulit ireng saka taun 1940-an nganti 1960-an sing dudu jazz utawa blues
Rock, sajeroning pangertèn sing paling ombèr, nyakup mèh kabèh musik pop wiwit awal 1950-an
Wangun sing paling wiwitan, rock and roll, iku gabungan saka warna-warna génré ing pungkasan taun 1940-an, kanthi musisi-musisi kaya Chuck Berry, Bill Haley, Buddy Holly, lan Elvis Presley
Bab iki sabanjuré disenengi déning wong ing saindhenging donya, lan ing tengahan taun 1960-an sawatara grup musik Inggris, kaya The Beatles, wiwit niru lan dadi populèr
Musik rock sabanjuré tuwuh dadi psychedelic rock, banjur dadi progressive rock
Sawetara band Inggris kaya The Yardbirds lan The Who banjur tumuwuh dadi hard rock, lan banjur dadi heavy metal
Pungkasan taun 1970-an musik punk rock wiwit tuwuh, kanthi golongan-golongan kaya déné The Clash, The Ramones, lan Sex Pistols.
Ing taun 1980-an, rock terus tumuwuh, mligi metal dadi thrash metal, glam metal, death metal, lan black metal
Musik pop iku génré wigati nanging wates-watesné kerep kabur, amarga akèh musisi pop dilebokaké uga sajeroning kategori rock, hip hop, country, lsp
Country diprabawai déning blues, lan tuwuh saka budaya Amérika kulit putih, mligi ing kutha Nashville
Elektronik diwiwiti suwé sadurungé tinemu synthesizer, nganggo "tapé loops" lan piranti musik elektronik analog ing taun 1950-an lan 1960-an
Para peloporé yaiku John Cage, Pierre Schaeffer, dan Karlheinz Stockhausen
Saka gabungan musik R&B lan musik tradhisional mento saka Jamaika muncul ska, lan banjur tuwuh dadi reggae lan dub
Musik hip hop bisa dianggep subgénré R&B
Diwiwiti ing wiwitan taun 1970-an lan 1980-an, musik iki wiwitané tuwuh ing pasisir wétan AS, ingaran East Coast hip hop
Watara taun 1992, musik hip hop saka pasisir kulon uga wiwit misuwur kanthi sebutan West Coast hip hop
Jinis musik iki yèn dicampur karo "heavy metal" ngasilaké rapcore.
Jazz Jazz iku génré utawa aliran musik sing asalé saka Amérika Sarékat ing wiwitan abad kaping-20 kanthi sumber saka musik Afrika lan Éropa
Musik "jazz" akèh migunakaké gitar, trombon, piano, trompet, lan saksofon
Salah siji èlemèn wigati sajeroning musik jazz yaiku sinkopasi.
Johann Wolfgang von Goethe Johann Wolfgang von Goethe (IPA: ˈgøːtə|dena) (28 Agustus 1749–22 Maret 1832) punika novèlis, sastrawan, humanis, èlmuwan lan filsuf Jerman
Goethe punika salah satunggiling tokoh paling wigati ing donya sastra Jerman lan Neoklasisisme lan Romantisme Éropah ing akir abad kaping 18 lan awal abad kaping 19
Panjenenganipun punika pangarang "Faust" lan "Zur Farbenlehre" (Téyori Warna), sarta wujud inspirasi kanggé Darwin kaliyan panemon kapisahipun dhumateng balung rahang pramaksilia manungsa lan fokusipun dhumateng évolusi
Prabawa Goethe kasebar ing saindhenging Éropah, lan salaminipun satunggal abad ngajeng karyanipun wujud sumber inspirasi utami ing musik, drama, lan puisi
Dante Alighieri Durante degli Alighieri, langkung dipunkenal minangka Dante, (29 Mèi 1265 – 13/14 September 1321) punika panyair saking Firenze, Italia
Karya paling agengipun, "la Divina Commedia" ("The Divine Comedy"), dipunanggep minangka salah satunggiling karya literatur paling ageng ing Éropah ing Zaman Pertengahan, lan wujud dhasar basa Italia modhèren
Dante Alighieri Society, dipundegaken ing Italia taun 1889, nglajengaken upados pangembangan budaya lan basa Italia ing saindhenging donya atas namanipun
Dante miyos ing Firenze (Florence), Republik Firenze, Italia sapuniki
Tanggal pesthi wiyosanipun boten dipun mangertos, sanajan umumipun dipun yakini bilih panjenenganipun miyos watawis taun 1265
Fyodor Dostoyevsky Fyodor Mikhailovich Dostoyevsky (Фёдор Миха́йлович Достое́вский, sok-sok dipunalihaksarakaken dados Dostoevsky ) (11 November 1821 – 9 Fèbruari 1881) punika salah satunggiling sastrawan Ruslan paling ageng, ingkang karya-karyanipun nimbulaken dhampak ingkang dawa dhumateng fiksi abad kaping 20
Karya-karyanipun asring nampilaken tokoh-tokoh ing kaanan ingkang "putus asa" lan pikiran ingkang sanget èkstrém, saéngga ngatingalaken pamahaman ingkang "luar biyasa" prakawis psikologi manungsa sarta analisis ingkang lebet ngenani kaanan pulitik, sosial, lan spiritual ing Ruslan wanci samanten
Kathah saking karya-karyanipun ingkang paling misuwur kados-kados ngramalaken pamikiran lan kapedulian tiyang ing jaman modhèren
Sok-sok panjenenganipun dipunsebat minangka pangadeg eksistensialisme, mliginipun ing "Catatan-catatan dari Bawah Tanah", ingkang dipungambaraken déning Walter Kaufmann minangka "karya ingkang saé piyambak kanggé eksistensialisme ingkang naté dipunserat"
Fyodor punika anak angka kalih saking pitung sadhèrèk ingkang miyos saking pasangan Mikhail lan Maria Dostoyevsky
Boten lami sasampunipun ibunipun tilar donya amargi tuberkulosis ing taun 1837, piyambakipun lan sadhèrèkipun Mikhail dipunkintun dhateng Akademi Tèknik Militèr ing St
Bapanipun, satunggiling ahli bedhah militèr ingkang sampun pènsiun, ingkang nyambut damel minangka dhokter ing Griya Sakit Mariinsky kanggé tiyang-tiyang miskin ing Moskwa, tilar donya taun 1839
Éwadéné boten dipunmangertos sebabipun, tiyang-tiyang yakin bilih Mikhail Dostoyevsky dipunpejahi déning wong tani-petaninipun piyambak, ingkang jaréné dados duka nalika Mikhail mendem lan salajengipun tumindak kekerasan
Tiyang-tiyang punika ngupados nahan panjenenganipun, lajeng ngesokaken vodka dhateng tutukipun saéngga panjenenganipun klelep
Satunggiling cariyos sanès nelakaken bilih Mikhail séda amargi sebab-sebab alamiah, lan satunggiling juragan siti tangganipun ngripta cariyos ngenani pambrontakan wong tani punika supados panjenenganipun saged mundhut hartanipun kanthi regi mirah
Dostoyevsky dipunkintun dhateng Akademi Tèknik Militèr St
Petersburg lan amargi panjenenganipun boten patiya pinter ing matematika, mata wulangan ingkang dipunsengiti, mila panjenenganipun boten kasil kanthi saé ing sekolah punika
Kosokwangsulipun, panjenenganipun langkung musataken kawigatosan marang sastra
Tokoh pujaanipun punika Honore de Balzac lan ing taun 1843 panjenenganipun malah mertal salah satunggiling karya paling agengipun Balzac, "Eugenie Grandet" dhateng basa Ruslan
Watara wekdal punika Dostoyevsky wiwit nyerat fiksinipun piyambak lan ing taun 1846, karyanipun ingkang sepindhah, satunggiling novèl cekak kanthi wangun layang, "Tiyang-tiyang Miskin", pikantuk sambetan saé, khususipun déning kritikus liberal, Vissarion Belinsky, kanthi pangalembananipun ingkang misuwur sanget, "Satunggiling Gogol ingkang énggal sampun mijil!" Dostoyevsky dipuncipeng lan dipunkunjara tanggal 23 April 1849 amargi katut ing kagiyatan révolusionèr nglawan Tsar Nikolai I
Tanggal 16 November taun punika penjenenganipun dipundhawahi paukuman pati amargi kagiyatan anti pamaréntahan ingkang kakait kaliyan satunggiling golongan intelèktual liberal, Bunderan Petrashevsky
Sasampunipun éthok-éthok dipunukum pati—netranipun dipuntutup lan panjenenganipun dipunpréntah ngadeg ing njawi ingkang asrep hawanipun sinambi nengga kanggé dipuntembak mati déning satunggiling regu tembak, paukuman Dostoyevsky dipunalihaken dados sapérangan taun dipunkintun dhateng pambuwangan kanggé nyambut damel peksa ing satunggiling kamp pakunjaran katorga ing Omsk, Siberia
Epilepsiipun ingkang sampun dangu dipuntandhang, sansaya mundhak ing wekdal punika
Panjenenganipun dipunbébasaken saking pakunjaran taun 1854, lan dipunwajibaken lelados ing Resimen Siberia
Dostoyevsky nelasaken gangsal taun salajengipun minangka satunggiling kopral (lan ing wurinipun lètnan) ing lebet Barisan Batalyon Résimèn kaping 7 ingkang dipuntugasaken ing bètèng Semipalatinsk ing Kazakhstan
Pupunika dados titik walik ing kagesangan pangarang punika
Dostoyevsky nilar gagasan-gagasan idhéalipun sepindhah lan dados satunggiling tiyang Kristen lan panentang kiyat nihilisme lan sosialisme atèis
Piyambakipun ing wurinipun nglampahi reréncangan ingkang anèh kaliyan pangarang konservatif, Konstantin Pobedonostsev
Piyambakipun wiwit njalin sesambetan, lan ing wurinipun palakrama kaliyan Maria Dmitrievna Isaeva, randha satunggiling kenalanipun ing Siberia
Ing taun 1860, panjenenganipun kundur dhateng St
Petersburg, lan ing mriku panjenenganipun nyerat sapérangan jurnal sastra ingkang gagal kaliyan rakanipun, Mikhail
Dostoyevsky sedhih sanget nalika èstrinipun tilar donya ing taun 1864, lan boten lami salajengipun sedhèrèkipun ugi tilar donya
Penjenenganipun dados lumpuh ékonominipun amargi utang bisnis lan kedah ngragadi randha rakanipun sarta yoga-yoganipun.
Dostoyevsky klelep ing satunggiling depresi ingkang lebet sanget, panjenenganipun asring ndhatengi papan main lan kalah teras
Dostoyevsky nandhang kacandhuan main ingkang parah lan akibat-akibatipun
Miturut satunggiling cariyos "Kajahatan lan Paukuman", kamungelan novelipun ingkang paling misuwur, dipunrampungaken kanthi kesesa sanget amargi Dostoyevsky sanget mbetahaken arta ing ngajeng saking panerbitipun
Piyambakipun praktis boten gadhah arta sakedhik kémawon sasampunipun telas-telasan main
Dostoyevsky nyerat "Si Penjudi" ing wekdal ingkang sami kanggé njangkepi satunggiling prajanjian kaliyan panerbitipun Stellovsky ingkang manawi piyambakpipun boten nampi karangan énggal, bakal ngeklaim sadaya hak ripta dhumateng sadaya seratan Dostoyevsky
Kasurung déning pepénginan kanggé uwal saking para kredituripun ing lebet nagari lan ngunjungi kasino-kasino ing manca nagari, Dostoyevsky nindakaken kunjungan dhateng Éropah Kilèn.Ing mrika, piyambakipun ngupados ngrenda malih sesambetan tresnanipun ingkang lami kaliyan Apollinaria (Polina) Suslova, satunggiling mahasiswi anèm, sasampunipun sapérangan taun sadèrèngipun naté sesambetan
Nanging Suslova boten nampi lamaranipun
Dostoyevsky kuciwa, nanging boten lami salajengipun, piyambakipun kepanggih kaliyan Anna Grigorevna, satunggiling panulis sténo kanthi yuswa 20 taun, ingkang lajeng palakrama ing taun 1867
Periode punika wujud wekdal panulisan buku-bukunipun ingkang paling ageng
Saking taun 1873 dumugi taun 1881 piyambakipun males kagagalan-kagagalan jurnalistik sadèrèngipun kanthi nerbitaken satunggiling jurnal wulanan penuh kanthi cariyos cekak, sketsa, lan artikel prakawis prastawa énggal — "Buku Dinan Pangarang"
Jurnal punika wujud suksès ageng
Dostoyevsky uga dipunmangertos sampung mangaruhi sarta dipunprabawai déning filsuf Ruslan misuwur, Vladimir Sergeyevich Solovyov, sapérangan malah nelakaken bilih Solovyov wujud prototipe saking tokoh Alyosha Karamazov
Ing taun 1877 Dostoyevsky maringaken eulogi utami ing panguburan rencang caketipun, panyair Nekrasov, saéngga mijilaken kathah kontrovèrsi
Ing taun 1880, boten lami sadèrèngipun piyambakpipun séda, piyambakipun maringaken sesorah Pushkinipun ingkang misuwur ing upacara pangresmèn monumèn Pushkin ing Moskwa
Ing taun-taun pungkasanipun, Fyodor Dostoyevsky mapan lami ing résor Staraya Russa ingkang langkung celak dhateng St Petersburg lan langkung mirah tinimbang résor-résor Jerman
Piyambakipun séda tanggal 28 Januari (O.S.), 1881 amargi panggetihan paru-paru ingkang dipunsebabaken déning serangan epilepsi
Dhisinipun dipunsarèkaken ing Pasaréyan Tikhvin ing Biara Alexander Nevsky, St
Sekawan dasa éwu tiyang Ruslan ngratapi lan dhateng ing panguburanipun
Prabawa Dostoyevsky wiyar sanget—saking Herman Hesse dumugi Marcel Proust, William Faulkner, Albert Camus, Franz Kafka, Friedrich Nietzsche, Henry Miller, Yukio Mishima, Gabriel García Márquez lan Joseph Heller—praktis boten wonten setunggil kémawon panulis ageng abad kaping 20 ingkang lolos saking ayang-ayangipun ingkang rowa (sapérangan tokoh ingkang boten kénging prabawai arang sanget, kalebet Vladimir Nabokov, Henry James, Joseph Conrad lan, ing cara ingkang langkung kasamar, D.H
Juru roman Amérika Ernest Hemingway ugi ngutip Dostoyevsky ing buku-buku otobiografinipun, minangka prabawa ageng ing karyanipun